Diari Oficial de la Generalitat Valenciana


Sumari del DOGV 9792, del 20-02-2024 (2024/1248)

RESOLUCIÓ de 12 de febrer de 2024, de la Conselleria d'Hisenda, Economia i Administració Pública, per la qual es deleguen determinades competències en òrgans d'aquesta conselleria.
------------------------------------------------------------------------------------------------------------------------------------------------------------------------------------

### Dades del document

Número de DOGV
:   9792

Data del DOGV
:   20-02-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/1248


Data del document
:   12-02-2024

Organisme emissor
:   Conselleria d'Hisenda, Economia i Administració Pública

Tipus de document
:   Resolució

Descriptors 

:   * Conselleria d'Hisenda, Economia i Administració Pública

RESOLUCIÓ de 12 de febrer de 2024, de la Conselleria d'Hisenda, Economia i Administració Pública, per la qual es deleguen determinades competències en òrgans d'aquesta conselleria. [2024/1248]  
ÍNDEX  
  
Preàmbul  
Capítol I. Delegacions en matèria de contractació, gestió economicofinancera i personal  
Article 1. Delegacions en la Sotssecretaria  
Article 2. Delegacions en les secretaries autonòmiques  
Article 3. Delegacions en les direccions generals  
Article 4. Delegacions en la Secretaria General Administrativa  
Article 5. Delegacions en les direccions territorials d'Hisenda, Economia i Administració Pública  
Capítol II. Delegacions en matèria d'ajudes i subvencions, responsabilitat patrimonial i en matèria de joc  
Article 6. Delegacions en la Sotssecretaria  
Article 7. Delegacions en les direccions generals  
Capítol III. Delegacions en matèria jurídica  
Article 8. Delegacions en la Sotssecretaria  
Capítol IV. Delegacions en matèria de tresoreria, de relacions financeres amb les entitats locals, de compensació i de retenció de pagaments i de gestió d'ingressos  
Article 9. Delegació indistinta  
Article 10. Delegació en la Direcció General de Pressupostos  
Article 11. Delegació en la Subdirecció General de Tresoreria  
Capítol V. Delegacions en matèria d'aplicació dels tributs i reembossament de garanties  
Article 12. Delegació en matèria d'aplicació dels tributs  
Article 13. Delegació en matèria de reembossament de garanties i fiances d'arrendament  
Capítol VI. Delegació en matèria de patrimoni de la Generalitat  
Article 14. Delegacions en la direcció general competent en matèria de Patrimoni  
Capítol VII. Delegació en matèria de funció pública  
Article 15. Delegacions en la Secretaria Autonòmica d'Administració Pública  
Article 16. Delegacions en la Direcció General de Funció Pública  
  
Article 17. Delegacions en altres òrgans  
Disposicions addicionals  
Primera. De la constància expressa de la delegació  
Segona. De l'avocació i de la revocació  
Disposició final única. Entrada en vigor  
  
  
PREÀMBUL  
  
A través del Decret 133/2023, de 10 d'agost, del Consell, pel qual s'aprova el Reglament orgànic i funcional de la Conselleria d'Hisenda, Economia i Administració Pública, s'ha efectuat una configuració nova tant de l'àmbit competencial del departament com de l'estructura organitzativa d'este amb la regulació de les competències dels òrgans superiors i del nivell directiu.  
Així doncs, a fi d'aconseguir més economia i agilitat en la tramitació d'expedients -que redunde a millorar la qualitat en la prestació de funcions que té assignades la Conselleria d'Hisenda, Economia i Administració Pública- i tenint en consideració les modificacions produïdes, així com les diferents disposicions reguladores de delegació de competències vigents, s'estima convenient, per raons de seguretat jurídica i eficàcia administrativa, elaborar una disposició nova de delegació de competències adaptada a la situació actual.  
  
Per això, de conformitat amb el que establixen els articles 9 i 10 de la Llei 40/2015, d'1 d'octubre, de règim jurídic del sector públic, i fent ús de les atribucions conferides en l'article 63 de la Llei 5/1983, de 30 de desembre, del Consell, resolc:  
  
  
CAPÍTOL I  
Delegacions en matèria de contractació, gestió economicofinancera i personal  
  
Article 1. Delegacions en la Sotssecretaria  
1. Delegar en la persona titular de la Sotssecretaria d'esta conselleria les atribucions en l'àmbit de la contractació següents:  
a) L'exercici de totes les facultats ordinàries en matèria de contractació, inclosa la formalització dels contractes administratius, excepte les facultats que, per esta resolució, es troben delegades en altres òrgans del Departament.  
b) La incoació, els actes de tràmit i l'aprovació, amb l'autorització prèvia pel Consell, dels expedients de rescabalament per enriquiment injust de l'àmbit de la conselleria, inclòs el tancament de l'expedient.  
  
c) L'autorització i la formalització d'encomandes de gestió i encàrrecs a mitjans propis en exercici de les competències que corresponen a la conselleria, sempre que no hagen sigut delegades en altres òrgans de la conselleria.  
2. En l'àmbit de la contractació centralitzada, delegar en la persona titular de la sotssecretaria d'esta conselleria l'exercici de les atribucions següents:  
a) Aprovar els plecs de clàusules administratives particulars i plecs de prescripcions tècniques que han de regir la contractació centralitzada.  
  
b) Dur a terme els acords marc per a homologar subministraments i servicis d'adquisició centralitzada, així com formalitzar, si és el cas, els contractes derivats d'estos.  
c) Convocar els procediments de contractació a través de sistemes de racionalització de la contractació d'obres, subministraments i servicis d'adquisició centralitzada, així com formalitzar, si és el cas, els contractes.  
d) Autoritzar, amb caràcter excepcional, l'adquisició de subministraments o la contractació de servicis no homologats, sempre que l'òrgan peticionari ho justifique adequadament en l'expedient, i amb un informe previ de la Central de Compres de la Generalitat.  
e) Declarar, mitjançant un acord, amb una proposta prèvia de la Central de Compres de la Generalitat, noves categories d'obres, subministraments i servicis de contractació centralitzada, així com modificar les ja declarades.  
f) L'exercici de qualsevol altra facultat ordinària en matèria de contractació.  
3. En l'àmbit de la gestió economicofinancera:  
a) Aprovar les modificacions pressupostàries competència de la conselleria.  
b) Aprovar les resolucions de retenció del crèdit, aprovació de la despesa, disposició del crèdit i reconeixement de l'obligació de tots els capítols i els programes de la conselleria, sempre que no hagen sigut delegats en altres òrgans d'esta conselleria.  
c) Proposar la inclusió d'obligacions de pagament amb càrrec al compartiment del fons de liquiditat autonòmic del fons de finançament a comunitats autònomes i qualssevol altres obligacions de pagament que són competència de la conselleria, sempre que no hagen sigut delegats en altres òrgans d'esta conselleria.  
d) Aprovació de les resolucions de retenció del crèdit, aprovació de la despesa, disposició del crèdit i reconeixement de l'obligació de la secció 20 -denominada «Despeses diverses»- dels pressupostos de la Generalitat, relatius a matèries que corresponen a l'àmbit competencial de la Conselleria d'Hisenda, Economia i Administració Pública.  
e) Aprovació de les resolucions de retenció del crèdit, aprovació de la despesa, disposició del crèdit i reconeixement de l'obligació corresponents a les dotacions pressupostàries de les seccions de les Corts, la Sindicatura de Comptes, el Consell Valencià de Cultura, el Síndic de Greuges, el Consell Jurídic Consultiu, l'Acadèmia Valenciana de la Llengua, el Comité Econòmic i Social i l'Agència de Prevenció i Lluita contra el Frau i la Corrupció de la Comunitat Valenciana previstes en els pressupostos de la Generalitat.  
4. En matèria de personal:  
a) La resolució de les convocatòries per a la provisió i el cessament de llocs per designació lliure, conforme al que disposa la normativa vigent en matèria de funció pública.  
b) La proposta d'adscripció provisional a llocs de treball la forma de provisió dels quals siga la de lliure designació, conforme al que disposa la normativa vigent en matèria de funció pública.  
c) L'aprovació de programes de caràcter temporal i de duració determinada als quals fa referència l'article 18 de la Llei 4/2021, de 16 d'abril, de la Generalitat, de la funció pública valenciana.  
d) El nomenament, cessament i firma dels documents que es deriven de la contractació del personal de direcció de programes de gestió de fons europeus als quals fa referència el Decret llei 6/2021, d'1 d'abril, del Consell, de mesures urgents en matèria economicoadministrativa per a l'execució d'actuacions finançades per instruments europeus per a donar suport a la recuperació de la crisi conseqüència de la COVID-19.  
  
  
Article 2. Delegacions en les secretaries autonòmiques  
1. Delegar en la persona titular de la Secretaria Autonòmica d'Hisenda i Finançament les facultats ordinàries en matèria de contractació relatives a contractes menors el valor estimat dels quals no supere els 15.000 euros, dins del seu àmbit competencial i sempre que no hagen sigut delegats en altres òrgans de la conselleria, així com la retenció del crèdit, l'aprovació de la despesa, la disposició del crèdit i el reconeixement de l'obligació.  
2. Delegar en la persona titular de la Secretaria Autonòmica d'Economia les facultats ordinàries en matèria de contractació quant a contractes menors el valor estimat dels quals no supere els 15.000 euros, dins del seu àmbit competencial, així com la retenció del crèdit, l'aprovació de la despesa, la disposició del crèdit i el reconeixement de l'obligació.  
3. Delegar en la persona titular de la Secretaria Autonòmica d'Administració Pública les facultats ordinàries en matèria de contractació pel que fa a contractes menors el valor estimat dels quals no supere els 15.000 euros, dins del seu àmbit competencial, així com la retenció del crèdit, l'aprovació de la despesa, la disposició del crèdit i el reconeixement de l'obligació.  
4. Delegar, indistintament, en la persona titular de la Secretaria Autonòmica d'Hisenda i Finançament i en la persona titular de la Direcció General de Finançament les facultats relatives als negocis i als expedients de contractació en l'àmbit financer, siga quina en siga la instrumentació o l'import, exclosos de la normativa vigent en matèria de contractació administrativa, que siguen necessaris per a l'exercici de les competències de la Secretaria Autonòmica relatives a política financera i gestió de l'endeutament i avals de la Generalitat.  
  
5. Delegar indistintament en la Secretaria Autonòmica d'Hisenda i Finançament i en la persona titular de la Direcció General de Pressupostos la concertació i la contractació de les operacions de tresoreria per un termini igual o inferior a un any, destinades a atendre les necessitats de tresoreria derivades de diferències en els venciments dels seus ingressos i pagaments, amb el límit previst en la Llei d'hisenda pública de la Generalitat, i amb els requisits que establisca la llei de pressupostos vigent, així com els acomptes previstos per al mateix fi en la Llei general pressupostària.  
6. Delegar en la persona titular de la Intervenció General les facultats ordinàries en matèria de contractació quant a contractes menors el valor estimat dels quals no supere els 15.000 euros, dins del seu àmbit competencial, així com la retenció del crèdit, l'aprovació de la despesa, la disposició del crèdit i el reconeixement de l'obligació.  
  
Article 3. Delegacions en les direccions generals  
1. Delegar en la persona titular de la direcció general competent en matèria de tecnologies de la informació i les comunicacions:  
a) L'exercici de totes les facultats ordinàries en matèria de contractació, excepte l'adjudicació, i la retenció del crèdit, l'aprovació de la despesa, la disposició del crèdit i el reconeixement de l'obligació.  
  
b) Les facultats ordinàries en matèria de contractació relatives als contractes menors proposats per les subdireccions generals de la direcció general segons la seua matèria, així com la retenció del crèdit, l'aprovació de la despesa, la disposició del crèdit i el reconeixement de l'obligació.  
c) L'autorització i la formalització d'encomandes de gestió i encàrrecs a mitjans propis en exercici de les competències que corresponen a la DGTIC, així com la retenció del crèdit, l'aprovació de la despesa, la disposició del crèdit i el reconeixement de l'obligació.  
2. Delegar en les persones titulars de les direccions generals restants de la conselleria les facultats ordinàries en matèria de contractació quant a contractes menors amb un valor estimat que no supere els 15.000 euros, dins del seu àmbit competencial, així com la retenció del crèdit, l'aprovació de la despesa, la disposició del crèdit i el reconeixement de l'obligació.  
3. Delegar, indistintament, en la Direcció General de Pressupostos i Direcció General de Finançament les competències següents:  
a) L'aprovació de les resolucions de retenció del crèdit, aprovació de la despesa, disposició del crèdit i reconeixement de l'obligació, relatius als capítols del programa pressupostari adscrit a la secció 19.  
  
b) L'aprovació de les resolucions de les diferents fases del procediment de gestió d'ingressos, i operacions extrapressupostàries relatives a la secció 19.  
  
Article 4. Delegacions en la Secretaria General Administrativa  
Delegar en la persona titular de la Secretaria General Administrativa de la Conselleria les atribucions següents:  
a) La tramitació de les incidències de nòmines i la firma de tots els documents administratius i de gestió comptable que necessite la seua gestió.  
b) Les facultats ordinàries en matèria de contractació pel que fa a contractes menors dels programes pressupostaris de la Sotssecretaria -el valor estimat dels quals no supere els 1.200 euros, així com la retenció del crèdit, l'aprovació de la despesa, la disposició del crèdit i el reconeixement de l'obligació.  
c) Acordar la devolució de les garanties definitives que es constituïsquen a favor de la conselleria, en matèria de contractació.  
  
Article 5. Delegacions en les direccions territorials d'Hisenda, Economia i Administració Pública  
Delegar, respectivament, en les persones titulars de les direccions territorials d'Hisenda, Economia i Administració Pública a Alacant, Castelló i València, les facultats ordinàries en matèria de contractació relatives a contractes -amb càrrec al capítol II-, amb un valor estimat que no supere els 1.200 euros, dins dels corresponents àmbits competencials; així com la retenció del crèdit, l'aprovació de la despesa, la disposició del crèdit, el reconeixement de l'obligació, sempre que no siga atribuït a altres òrgans de la conselleria.  
  
  
CAPÍTOL II  
Delegacions en matèria d'ajudes i subvencions, responsabilitat patrimonial i en matèria de joc  
  
Article 6. Delegacions en la Sotssecretaria  
1. Delegar en la persona titular de la sotssecretaria d'esta conselleria les atribucions en matèria de subvencions següents:  
a) L'aprovació del pla estratègic de subvencions de la conselleria i el seu sector públic instrumental.  
b) La subscripció dels convenis administratius, protocols generals d'actuació o instruments similars que corresponguen a l'àmbit competencial d'esta conselleria.  
c) L'aprovació del pla de control previst en el títol X de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, en l'àmbit de la conselleria.  
  
d) La resolució de convocatòries de premis, mencions honorífiques i qualsevol classe de distincions en l'àmbit d'esta conselleria.  
e) La convocatòria d'ajudes i subvencions a les quals es referix el títol X de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, en l'àmbit de la conselleria.  
f) La resolució dels procediments per a la concessió de subvencions i transferències corrents i de capital, incloses la retenció de crèdits, l'aprovació de la despesa, la disposició de crèdits i el reconeixement de les obligacions a favor de la persona beneficiària, i de revocació i reintegrament de subvencions, i la facultat per a procedir a reajustar les anualitats, així com incidències qualssevol derivades de la tramitació d'estos, en el programa pressupostari de la Sotssecretaria.  
  
g) La concessió de subvencions nominatives del programa pressupostari de la Sotssecretaria, per al que preveu l'article 160.4, lletra d, de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, així com l'aprovació de les bases reguladores i la concessió de les subvencions, per raons d'interés públic, social, econòmic o humanitari, o altres justificades degudament que en dificulten la convocatòria pública a les quals es referix la disposició addicional quinta de la Llei 8/2023, de 27 de desembre, de pressupostos de la Generalitat, per a l'exercici 2024, o disposició que la substituïsca, en relació amb el que establix l'article 168.1.c de la Llei 1/2015, de 6 de febrer.  
h) La resolució del procediment de revocació i reintegrament de les ajudes i subvencions atorgades per delegació de la consellera d'Hisenda, Economia i Administració Pública, en el programa pressupostari de la Sotssecretaria.  
i) L'exercici de la potestat sancionadora en matèria de subvencions, en el programa pressupostari de la Sotssecretaria.  
j) La devolució d'avals i altres garanties relacionades amb la concessió de transferències corrents i de capital, en el programa pressupostari de la Sotssecretaria.  
2. Delegar en la persona titular de la Sotssecretaria de la Conselleria la competència per a dictar resolucions dels expedients de responsabilitat patrimonial de l'administració exigible a esta conselleria, així com l'aprovació de la despesa, si és el cas.  
  
Article 7. Delegacions en les direccions generals  
1. Delegar en les persones titulars de les direccions generals d'esta conselleria les atribucions següents en matèria de subvencions:  
a) La concessió de subvencions nominatives dels programes pressupostaris que tinga adscrits, en el supòsit previst en l'article 160.4, lletra d, de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
b) La resolució dels procediments per a la concessió de subvencions i transferències corrents i de capital, incloses la retenció de crèdits, l'aprovació de la despesa, la disposició de crèdits i el reconeixement de les obligacions, a favor de la persona beneficiària, i de revocació i reintegrament de subvencions, i la facultat per a procedir a reajustar les anualitats, així com incidències qualssevol derivades de la tramitació d'estos, en els programes pressupostaris que tinga adscrits.  
  
c) La resolució del procediment de revocació i reintegrament de les ajudes i subvencions atorgades per delegació de la consellera d'Hisenda, Economia i Administració Pública, en els programes pressupostaris que tinga adscrits.  
d) L'exercici de la potestat sancionadora en matèria de subvencions, en els programes pressupostaris que tinga adscrits.  
e) La devolució d'avals i altres garanties relacionades amb la concessió de transferències corrents i de capital, en els programes pressupostaris que tinga adscrits.  
2. Delegar en la persona titular de la Direcció General de Tributs i Joc la competència per a dictar les resolucions dels expedients sancionadors incoats per faltes administratives molt greus -la resolució de les quals competisca a la persona titular de la Conselleria d'Hisenda, Economia i Administració Pública- comeses en matèria de joc, previstes en la Llei 1/2020, d'11 de juny, de regulació del joc i de prevenció de la ludopatia a la Comunitat Valenciana, o la que la substituïsca, si és el cas, i en la normativa de desenvolupament.  
  
  
  
CAPÍTOL III  
Delegacions en matèria jurídica  
  
Article 8. Delegacions en la Sotssecretaria  
Delegar en la persona titular de la sotssecretaria d'esta conselleria les atribucions següents en matèria jurídica:  
a) La facultat de dictar la resolució d'inici d'expedients per a elaborar projectes normatius.  
b) La resolució dels recursos potestatius de reposició que es puguen interposar contra els actes administratius dictats en exercici de les facultats delegades, entre d'altres, les resolucions de responsabilitat patrimonial i en matèria de contractació administrativa.  
c) La resolució dels recursos d'alçada que corresponga a la consellera d'Hisenda, Economia i Administració Pública amb les excepcions legals corresponents.  
d) Els actes administratius que s'han de dictar en execució de resolucions judicials que afecten esta conselleria.  
e) L'autorització a través de l'Advocacia de la Generalitat per a la interposició de recursos i reclamacions, en tota mena de processos que es tramiten en la Conselleria d'Hisenda, Economia i Administració Pública, en via administrativa i judicial, tant de caràcter ordinari com extraordinari, així com la personació i la defensa, en tota mena de processos que es dirigisquen contra la Conselleria d'Hisenda, Economia i Administració Pública.  
f) La sol·licitud de dictàmens i, en general, la comunicació, amb el Consell Jurídic Consultiu de la Comunitat Valenciana, amb el Comité Econòmic i Social, i amb qualsevol altra institució i constitucional.  
  
g) La revisió d'ofici dels actes administratius nuls de ple dret dictats tant en l'exercici de les seues competències pròpies com les delegades.  
  
h) La declaració de lesivitat dels actes administratius anul·lables dictats tant en l'exercici de les seues competències pròpies com les delegades.  
i) La resolució dels requeriments que, a l'empara del que establix l'article 44 de la Llei 29/1998, de 13 de juliol, reguladora de la jurisdicció contenciosa administrativa, corresponga a la persona titular de la conselleria quant a les facultats l'exercici de les quals es delega en esta resolució.  
  
  
CAPÍTOL IV  
Delegacions en matèria de tresoreria, de relacions financeres amb les entitats locals, de compensació i de retenció de pagaments i de gestió d'ingressos  
  
Article 9. Delegació indistinta  
Delegar, indistintament, en la persona titular de la Secretaria Autonòmica d'Hisenda i Finançament, en la persona titular de la Sotssecretaria, en la persona titular de Direcció General de Pressupostos i en la persona titular de la Subdirecció General de la Tresoreria l'ordenació general de pagaments i la realització material d'estos, tant per operacions pressupostàries com per operacions extrapressupostàries.  
  
Article 10. Delegació en la Direcció General de Pressupostos  
Delegar en la persona titular de la Direcció General de Pressupostos l'exercici de les funcions següents:  
a) L'aprovació de les resolucions corresponents a les diferents fases del procediment de gestió d'ingressos, pressupostaris i extrapressupostàries excepte en el que preveuen l'article 3.3.b d'esta resolució.  
  
b) L'aprovació de les resolucions corresponents a les diferents fases del procediment de gestió d'ingressos derivats de la participació dels municipis i les diputacions en els tributs de l'Estat, i de la participació de les diputacions en la recaptació obtinguda per la Societat Estatal Loteries i Apostes de l'Estat.  
c) L'informe previ a l'aprovació de disposicions legals i reglamentàries a què es referix l'article 26 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
d) L'obertura, la cancel·lació i l'autorització per a la disposició de fons dels comptes de l'Administració de la Generalitat, sense perjuí del que disposa l'apartat 2 de l'article 11 d'esta resolució.  
  
e) Les resolucions administratives, corresponents a ingressos pressupostaris o documents extrapressupostaris que gestione la Tresoreria, a excepció dels que estiguen delegats en altres centres directius.  
  
f) La resolució en els procediments de compensació d'ofici de deutes, contrets per les entitats locals.  
g) La resolució en els procediments de retenció de pagaments, en relació amb els deutes contrets per persones jurídiques -públiques o privades- amb les persones jurídiques que conformen el sector públic valencià.  
  
Article 11. Delegació en la Subdirecció General de Tresoreria  
Delegar en la persona titular de la Subdirecció General de Tresoreria l'exercici de les funcions següents:  
a) L'aprovació de les resolucions corresponents a les diferents fases del procediment de gestió d'ingressos i pagaments extrapressupostàries de la Tresoreria de la Generalitat, excepte en el que preveu l'article 10b) d'esta resolució.  
b) L'obertura, la cancel·lació i l'autorització per a disposar fons dels comptes de l'Administració de la Generalitat, quan es tracte dels fons de caixa fixa i comptes dels centres docents públics dependents de la Generalitat.  
  
  
CAPÍTOL V  
Delegacions en matèria d'aplicació dels tributs i reembossament de garanties  
  
Article 12. Delegació en matèria d'aplicació dels tributs  
Delegar en la persona titular de la direcció general competent en matèria de tributs i joc la competència per a resoldre els recursos d'alçada que, d'acord amb la normativa vigent, siguen competència de la persona titular de la conselleria i no han sigut resolts en primera instància per la persona titular de la direcció general competent en matèria de tributs i joc, així com la competència per a autoritzar el desistiment dels procediments judicials iniciats i l'aplanament enfront de les demandes formulades de contrari.  
  
Article 13. Delegació en matèria de reembossament de garanties i fiances d'arrendament  
Delegar en les persones titulars de les direccions territorials d'Hisenda, Economia i Administració Pública d'esta conselleria l'aprovació i la tramitació de resolucions corresponents a les diferents fases del procediment de gestió d'ingressos i pagaments, quan es referisquen a la gestió de la Caixa General de Depòsits i Fiances efectuades en les direccions territorials mateixes.  
Sense perjuí del que disposa l'article 9 d'esta resolució, delegar, indistintament, en les persones titulars de la Subdirecció General de la Tresoreria, de la direcció territorial i de la Secretaria Territorial d'Hisenda, Economia i Administració Pública corresponent, l'ordenació de pagaments en matèria de reembossament de garanties en l'àmbit competencial de la Caixa General de Depòsits i Fiances, que actuaran a la vista de la resolució de devolució, dictada per la persona titular de l'òrgan al favor del qual es va constituir la fiança.  
Així mateix, respecte de les fiances d'arrendament, delegar, indistintament, en les persones titulars de la Subdirecció General de la Tresoreria, de la Direcció Territorial d'Hisenda, Economia i Administració Pública de València i de la Secretaria Territorial d'Hisenda, Economia i Administració Pública de València, l'ordenació de pagaments en matèria de devolucions.  
  
  
  
CAPÍTOL VI  
Delegacions en matèria de patrimoni de la Generalitat  
  
Article 14. Delegacions en la direcció general competent en matèria de patrimoni  
1. Es delega en la persona titular de la direcció general competent en matèria de patrimoni les atribucions següents reconegudes a la persona titular d'esta conselleria tant per la Llei 14/2003, de 10 d'abril, de patrimoni de la Generalitat, com pel Reial decret 1373/2009, de 28 d'agost, pel qual s'aprova el Reglament general de la Llei 33/2003, de 3 de novembre, del patrimoni de les administracions públiques, d'aplicació supletòria sempre que el Consell no dicte la norma de desenvolupament reglamentari corresponent de la nostra llei de patrimoni de la Generalitat:  
a) La resolució dels procediments de partió.  
b) L'afectació dels béns patrimonials a l'ús general o als servicis públics de la Generalitat.  
c) La desafectació dels béns immobles i drets immobiliaris.  
  
d) L'adscripció i desadscripció de béns immobles i drets de la Generalitat que donen sobre estos.  
e) L'aprovació de les mutacions demanials internes.  
f) L'arrendament a través de la contractació directa dels immobles que la Generalitat necessite per a prestar un servici públic, quan la renda anual excedisca de 50.000 euros i el termini contractual supere els dos anys obligatoris per a la Generalitat.  
g) L'alienació de béns mobles procedents d'abintestats.  
h) Acordar la devolució de les garanties que es constituïsquen a favor de la conselleria, en matèria de contractació patrimonial, així com l'aplicació de fiances al preu de rematada en les subhastes i els concursos, i, si és el cas, la resolució que puga recaure en la retenció i l'execució de fiances quan siga procedent.  
i) Tramitar els documents comptables necessaris per a comptabilitzar els ingressos procedents de lloguers dels béns immobles de la Generalitat, adscrits a la conselleria competent en matèria de patrimoni.  
  
j) La retenció del crèdit, l'aprovació de la despesa, la disposició del crèdit i el reconeixement de l'obligació de l'Impost de Béns Immobles dels immobles de la Generalitat.  
k) Qualsevol altra que se li encomane o es derive de la normativa vigent, en relació amb les matèries que li siguen pròpies.  
2. Les delegacions compreses en este article comporten expressament la delegació en la direcció general competent en matèria de patrimoni, per a l'aprovació de la despesa i de totes les fases d'execució d'este.  
  
  
CAPÍTOL VII  
Delegacions en matèria de funció pública  
  
Article 15. Delegacions en la Secretaria Autonòmica d'Administració Pública  
Delegar en la persona titular de la Secretaria Autonòmica d'Administració Pública l'exercici de les competències següents en matèria de funció pública:  
a) La resolució de la pèrdua de la condició de personal funcionari, tant si és de carrera com interí, així com l'extinció dels contractes del personal laboral.  
b) La resolució de la integració del personal funcionari de carrera en els diferents cossos, agrupacions professionals funcionarials i les seues respectives escales, i determinar, així mateix, els llocs singulars del grup, subgrup i agrupació professional funcionarial corresponent que es declaren a amortitzar.  
c) La integració del personal procedent d'altres administracions públiques mitjançant un procés de transferència de competències, funcions i servicis, i la integració del personal funcionari de carrera procedent d'altres administracions públiques mitjançant un procés de provisió reglamentària de llocs de treball.  
d) La resolució dels recursos d'alçada contra actes administratius dictats per la persona titular de la Direcció General de Funció Pública en matèries de la seua competència.  
Article 16. Delegacions en la Direcció General de Funció Pública  
Delegar en la persona titular de la Direcció General de Funció Pública l'exercici de les competències següents:  
a) La resolució de jubilació del personal de l'Administració de la Generalitat, així com la prolongació de la permanència en servici actiu.  
  
b) La resolució de les declaracions de compatibilitat del personal que desenvolupa l'activitat principal en l'Administració de la Generalitat, en els termes previstos en la llei reguladora de la funció pública valenciana.  
c) La creació, el manteniment i la gestió del registre de personal de l'Administració de la Generalitat.  
d) La classificació dels llocs de treball de l'Administració de la Generalitat, mitjançant el sistema determinat reglamentàriament.  
e) El nomenament del personal funcionari interí, així com la contractació del personal laboral fix, amb excepció del que preveu l'article 20 d'esta resolució.  
f) L'informe de caràcter preceptiu, dels avantprojectes de llei i dels projectes de disposicions generals que es referisquen a una estructura orgànica, mètodes de treball i personal elaborats per les conselleries.  
g) La resolució dels recursos de reposició contra actes administratius dictats per qualsevol òrgan per delegació, excepte els recursos de reposició contra actes administratius dictats per delegació en matèria de funció pública per la persona titular de la Secretaria Autonòmica d'Administració Pública.  
  
Article 17. Delegacions en altres òrgans  
1. Delegacions relatives al personal funcionari interí i al personal laboral temporal.  
a) Delegar en les persones titulars de les sotssecretaries de les conselleries amb competències en les matèries d'agricultura, benestar social, educació i cultura i en la persona titular de la Direcció General de Planificació i Servicis del Labora els nomenaments i els cessaments del personal funcionari interí, així com la contractació i el cessament del personal laboral temporal en els supòsits següents:  
1r. Substitució de personal funcionari i personal laboral per alguna de les causes següents:  
- Incapacitat temporal  
- Permís per maternitat, paternitat, adopció o acolliment menors  
  
- Permís per matrimoni  
- Permís per lactància  
- Reduccions de jornada  
- Llicències sense retribució  
- Plans de vacances  
- Permís sindical  
- Permís per campanya electoral  
2n. Personal funcionari interí per excés o acumulació de tasques per termini màxim de sis mesos, dins d'un període de dotze mesos.  
3r. Personal funcionari interí en execució de programes de caràcter temporal.  
b) La delegació efectuada per este article està referida als nomenaments i als contractes que es formalitzen en els servicis centrals dels respectius òrgans; esta delegació correspon a les direccions territorials respecte dels quals es formalitzen en el seu àmbit territorial respectiu.  
  
2. Delegacions relatives a formalització i cessament de contractes de duració determinada.  
a) Delegar en les persones titulars de les sotssecretaries de Presidència de la Generalitat i de les diferents conselleries, així com en les persones titulars dels òrgans competents en matèria de personal dels organismes autònoms, la formalització dels contractes laborals de duració determinada i cessaments, produïts a conseqüència de la finalització d'estos, a excepció dels supòsits previstos en l'article anterior.  
  
b) Estos contractes s'adaptaran a les modalitats regulades corresponents en la normativa aplicable en desenvolupament de l'Estatut dels Treballadors en matèria de contractes de duració determinada.  
  
  
  
DISPOSICIONS ADDICIONALS  
  
Primera. De la constància expressa de la delegació  
1. Les resolucions que es dicten en virtut de la delegació conferida per esta resolució s'entenen dictades per l'òrgan delegant i esgoten la via administrativa, de conformitat amb el que establixen els articles 9.4 de la Llei 40/2015, d'1 d'octubre, de règim jurídic del sector públic, i 114.c de la Llei 39/2015, d'1 d'octubre, del procediment administratiu comú de les administracions públiques.  
2. En totes les resolucions que s'adopten i en els contractes que es formalitzen en virtut de delegació s'ha de fer constar expressament el que establixen l'article 63 de la Llei 5/1983, de 30 de desembre, del Consell, i l'article 9 de la Llei 40/2015, d'1 d'octubre, de règim jurídic del sector públic.  
  
Segona. De l'avocació i de la revocació  
1. Les delegacions de competències que es disposen en esta resolució s'entenen sense perjuí que en qualsevol moment la persona titular de la Conselleria d'Hisenda, Economia i Administració Pública puga reclamar el coneixement o la resolució de tots els assumptes que considere oportuns en els termes i amb els requisits que establix l'article 10 de la Llei 40/2015, d'1 d'octubre, de règim jurídic del sector públic.  
  
2. Esta delegació de competències es podrà revocar en qualsevol moment de conformitat amb el que establixen l'article 63.5 de la Llei 5/1983, de 30 de desembre, del Consell, i l'article 9 de l'esmentada Llei 40/2015, d'1 d'octubre.  
3. Queden sense efecte les delegacions que s'oposen al que establix esta resolució i, en particular, les efectuades a través de les normes següents:  
a) Resolució de 8 de juny de 2022, del conseller d'Hisenda i Model Econòmic, de delegació de competències determinades en òrgans d'esta conselleria (DOGV 9360, 13.06.2023).  
b) Resolució de 21 de novembre de 2018, del conseller d'Hisenda i Model Econòmic, per la qual es modifica la Resolució de 24 de juliol de 2017, del conseller d'Hisenda i Model Econòmic, de delegació de competències determinades en òrgans d'esta conselleria (DOGV 8431, 26.11.2018).  
c) Resolució de 24 de juliol de 2017, del conseller d'Hisenda i Model Econòmic, de delegació de competències determinades en òrgans d'esta conselleria (DOGV 8094, 28.07.2017).  
  
  
DISPOSICIÓ FINAL  
  
Única. Entrada en vigor  
Esta resolució entrarà en vigor l'endemà de publicar-se en el Diari Oficial de la Generalitat Valenciana.  
  
València, 12 de febrer de 2024.- La consellera d'Hisenda, Economia i Administració Pública: Ruth María Merino Peña.